Μελέτη του αυχενικού συνδρόμου στον ενεργό πληθυσμό που προσέρχεται σε χώρους Πρωτοβάθμιας Φροντίδας Υγείας
Creators: name: Πεταλά, Ευγενία Χ.
Publisher: name: Aristotle University of Thessaloniki
Year: 2017
Subjects: Αυχεναλγία
Αλγόμετρο
Ερωτηματολόγια πόνου
Πρωτο¬βάθμια φροντίδα υγείας
Neck pain
Algometer
Pain questionnaires
Primary health

description: Βασικός στόχος της διδακτορικής διατριβής είναι να υπολογιστεί η συχνότητα της αυχεναλγίας και να βρεθούν οι συσχετίσεις της με ορισμένους δημογραφικούς παράγοντες, με τις συνήθειες του πληθυσμού και με ορισμένες παραμέτρους της φυσιολογίας. Άλλος σκοπός της μελέτης είναι να βρεθούν οι πιο αξιόπιστες μέθοδοι αξιολόγησης του πόνου στην περιοχή του αυχένα οι οποίες να μπορούν να εφαρμοστούν σε πρωτοβάθμιο επίπεδο και να δώσουν νέα οπτική στην αξιολόγηση του πόνου. Πρόκειται για μελέτη χρονικής στιγμής. Το δείγμα αποτελείται από 440 άτομα ηλικίας 20-60 ετών που επιλέχθηκαν με τυχαιοποιημένο τρόπο από όλα τα Κέντρα Υγείας του Νομού Θεσσαλονίκης και τους διανεμήθηκε ένα ερωτηματολόγιο. Επίσης εφαρμόστηκε ένα αλγόμετρο το οποίο μετρούσε τον ουδό του πόνου και ένα ρολόι (smartphone) που υπολόγιζε την καρδιακή συχνότητα και την υγρασία του δέρματος. Το 38.6% του δείγματος έπασχε από αυχεναλγία. Από τα άτομα που εξετάστηκαν και δήλωναν ότι έπασχαν από αυχεναλγία μόνο το 21% έπασχε από αληθινή αυχεναλγία. Οι παράγοντες που παρουσίαζαν στατιστικά σημαντική σχέση με την αυχεναλγία ήταν το θήλυ φύλο, η ηλικία άνω των 40 ετών, ο έγγαμος βίος, το κάπνισμα, η έλλειψη φυσικής άσκησης και το ψυχικό στρες. Επίσης η αυχεναλγία φάνηκε να σχετίζεται με τον ουδό του πόνου. Τα ερωτηματολόγια NDI και HADS φάνηκε ότι μπορούν να εφαρμοστούν με ευκολία σε πρωτοβάθμιο επίπεδο σε άτομα που πάσχουν από αυχεναλγία καθώς αποτελούν αξιόπιστα εργαλεία αξιολόγησης της ανικανότητας και της ψυχικής υγείας αντίστοιχα . Η αλγομετρία ξεχώρισε για τον αντικειμενικότητά της, την υψηλή εγκυρότητα και την αξιοπιστία της ως μέθοδος αξιολόγησης της αυχεναλγίας. Οι παραπάνω μέθοδοι ίσως βοηθήσουν στο μέλλον σε μία πιο ολοκληρωμένη και αντικειμενική αξιολόγηση των ατόμων που πάσχουν από αυχεναλγία.
description: The main aim of this study is to estimate the prevalence of non-specific neck pain and the special features of it through its relation to demographic agents, habits and physiology parameters. Additionally, this study aims to select the most valid and objective methods for neck pain evaluation, which could also be useful in Primary Health Care. This is a cross sectional study with a randomly chosen sample of 440 people 20-40 years old who visited the Public Centers in the County of Thessaloniki. A questionnaire was distributed to the sample. The devices were an algometer which was used to estimate pain threshold and an electronic hand watch/smartphone which was used to evaluate pulse and skin humidity. The 38.6% of the samples seemed to suffer from neck pain but real neck pain was found only in the 21% of the sample. The factors which were related to neck pain were female sex, age after 40, marriage status, smocking, lack of physical exercise and stress. Neck pain was strongly associated to pain pressure thresholds. The NDI and HADS questionnaires could be easily used to evaluate respectively the disability and the psychological status of a person who suffers from neck pain. Algometry seems to enhance the objectiveness at the field of neck pain evaluation. The algometer showed high validity and reliability as means of neck pain evaluation.